Angra do Heroísmo
Store norske leksikon,Geografi,Verdens geografi,Europa,Portugals geografi
Angra do Heroísmo er en portugisisk by på øygruppen Asorene, på sørkysten av øya Terceira, med 35 402 innbyggere (2011). Byen har en god havn med eksport av vin, ost og kjøtt. Det er også turisme.
Kultur og utdanning Byens katedral er fra det 16. århundre. Borgene San Sebastião and San João Baptista er 400 år gamle. Angra do Heroísmo ble i 1983 oppført på UNESCOs verdensarvliste. Asorenes universitet, som ble etablert i 1976, har en avdeling i Angra do Heroísmo. Historie Byen ble grunnlagt i 1534 og er Asorenes eldste by. Den var hovedstad på Asorene fra 1766 til 1832. I 1980 førte et jordskjelv til omfattende ødeleggelser i byen. Les mer i Store norske leksikon Portugal Portugals geografi Asorene Eksterne lenker UNESCO World Heritage Site: Central Zone of the Town of Angra do Heroismo in the Azores